**MJESEC HRVATSKE KNJIGE**

Mjesec hrvatske knjige je manifestacija posvećena hrvatskoj pisanoj riječi s ciljem promicanja hrvatske knjige i čitanja.

Tim povodom su učenici 4. razreda naše škole uključili se u obilježavanje s nizom aktivnosti i događanja.

Svi učenici su učlanjeni u Gradsku knjižnicu Fran Galović gdje redovito posuđuju potrebne knjige za lektiru i knjige koje čitaju prema vlastitim interesima. Neki učenici posuđuju knjige i u bibliobusu.

U ovom mjesecu počeli smo sa projektom koji se provodi u svim obiteljima učenika ovog razreda, a to je projekt: ˝Čitamo mi u obitelji svi˝.

Zadnju aktivnost smo proveli zajedno sa bakama i djedovima koji su se odazvali na naš poziv na zajedničko druženje uz knjige.

Učenici su čitali pjesme naših poznatih pjesnika Grigora Viteza, Luke Paljetka, Zvonimira Baloga, Stjepana Jakševca, Mladena Kušeca i priče o obiteljima .

Učenici su čitanjem obradovali prisutne.

Bake i djedovi su se prisjetili svog boravka u školi i što su oni naučili u školi, te su učenicima recitirali pjesmice i pričali priče koje su im ostale u sjećanju.

Ovakvo druženje uz knjigu veoma je obradovalo i učenike i njihove najbliže.

Željka Đurkan, učiteljica